Diari Oficial de la Generalitat Valenciana


Sumari del DOGV 4082, del 10-09-2001 (2001/8428)

Informació pública de la proposta de programa per a la gestió indirecta de la UE 8.1 del Pla General d'Ordenació Urbana de Picassent.
-------------------------------------------------------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8428


Organisme emissor
:   Promociones Picassent Urbana, SL

Tipus de document
:   Anunci

Informació pública de la proposta de programa per a la gestió indirecta de la UE 8.1 del Pla General d'Ordenació Urbana de Picassent. [2001/Q8428]
  
A l'empara del que s'estableix en l'article 44 de la Llei 6/1994, de la Generalitat Valenciana, Reguladora de l'Activitat Urbanística, la mercantil Promociones Picassent Urbana, SL, ha formulat proposta de programa d'actuació integrada que comprén: la memòria i l'avantprojecte d'urbanització.
  
De conformitat amb el procediment simplificat establit en l'article 48 de la llei esmentada, se sotmet la documentació a informació pública i es fa constar:
  
1. Objecte. L'execució de les obres d'urbanització i desenvolupament urbanístic dels terrenys compresos en l'àmbit de la UE 8.1 del Pla General de Picassent (València), i connexió amb les xarxes que hi ha.
  
2. La documentació està protocol·litzada a la Notaria del senyor Antonio Donderis Serón, situada a Picassent, carrer del Calvari, número 38, porta 1.
  
3. S'ha dipositat un exemplar complet de la documentació a l'Ajuntament de Picassent.
  
4. Aquesta documentació se sotmet a informació pública pel termini de 20 dies, comptadors des de la publicació d'aquest anunci en el Diari Oficial de la Generalitat Valenciana.
  
Durant el termini expressat qualsevol persona podrà comparéixer a la notaria per a obtenir una còpia de l'acta de protocol·lització del programa i avantprojecte o sol·licitar que se li hi exhibisca, també podrà personar-se en l'Ajuntament de Picassent per a consultar la documentació dipositada i les actuacions derivades d'aquesta. Durant el termini d'informació pública qualsevol persona podrà presentar a l'Ajuntament de Picassent alternatives tècniques que pretenguen competir amb l'exposada al públic o formular al·legacions.
  
5. Les proposicions juridicoeconòmiques es presentaran durant els cinc dies següents al venciment del termini anterior, el qual es prorrogarà per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial. Les proposicions juridicoeconòmiques es podran presentar a qualsevol de les alternatives que s'hagen formulat. Les proposicions es presentaran en plica tancada a l'Ajuntament de Picassent.
  
6. Una vegada finalitzat el segon termini tindrà lloc, en el següent dia hàbil, i a l'Ajuntament de Picassent, l'obertura de pliques.
  
De conformitat amb el que s'estableix en l'article 59.4 de la Llei 30/1992, de 26 de novembre, modificada per la Llei 4/1999, aquest anunci val com a notificació als propietaris afectats que puguen resultar desconeguts, s'ignore el lloc de notificació, o bé intentada aquesta, no s'haja pogut practicar.